CELEX: 62009TN0242
Language: da
Date: 2009-06-24 00:00:00
Title: Sag T-242/09: Sag anlagt den 24. juni 2009 — Schräder mod EF-Sortsmyndigheden — Hansson (Lemon Symphony)

29.8.2009   
            
            
               DA
            
            
               Den Europæiske Unions Tidende
            
            
               C 205/42
            
         Sag anlagt den 24. juni 2009 — Schräder mod EF-Sortsmyndigheden — Hansson (Lemon Symphony)
   (Sag T-242/09)
   2009/C 205/77
   Processprog: tysk
   
      Parter
   
   
      Sagsøger: Ralf Schräder (Lüdinghausen, Tyskland) (ved Rechtsanwälte T. Leidereiter og W.-A. Schmidt)
   
      Sagsøgt: EF-Sortsmyndigheden
   
      Den anden part i sagen for appelkammeret: Jørn Hansson (Søndersø, Danmark)
   
      Sagsøgerens påstande
   
   
               —
            
            
               Afgørelse truffet den 23. januar 2009 af Appelkammeret ved EF-Sortsmyndigheden annulleres.
            
         
               —
            
            
               EF-Sortsmyndigheden tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøgningen om EF-sortsbeskyttelse vedrører: Lemon Symphony
   
      Indehaver af EF-sortsbeskyttelse: Jørn Hansson
   
      EF-Sortsmyndighedens afgørelse, der blev indbragt for Appelkammeret: Afslag på at kende EF-sortsbeskyttelsen af Lemon Symphony ugyldig i henhold til artikel 20, stk. 1, litra a), i forordning (EF) nr. 2100/94 (1)
   
   
      Klage til appelkammeret indgivet af: Ralf Schräder
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Tilsidesættelse af artikel 76 i forordning nr. 2100/94 og af de almindeligt anerkendte procesretlige grundsætninger i artikel 81 i forordning nr. 2100/94, da Appelkammeret traf den anfægtede afgørelse uden tilstrækkeligt at have oplyst de faktiske omstændigheder, der skulle bedømmes.
            
         
               —
            
            
               Tilsidesættelse af artikel 20, stk. 1, litra a), og artikel 7 i forordning nr. 2100/94, da Appelkammeret tilsyneladende fastslog, hvilket er fejlagtigt, at sagsøgeren ikke kunne påvise opfyldelsen af betingelserne i artikel 20, stk. 1, litra a), og derfor tilsidesatte denne bestemmelse.
            
         
               —
            
            
               Tilsidesættelse af artikel 75 i forordning nr. 2100/94, da Appelkammeret støttede sin afgørelse på grunde, som sagsøgeren ikke kunne udtale sig om inden afgørelsen.
            
         
               —
            
            
               Tilsidesættelse af artikel 63, stk. 1 og 2 i forordning (EF) nr. 1239/95 (2), da der ikke på forskriftsmæssig vis blev udfærdiget et referat af den mundtlige forhandling.
            
         
      (1)  Rådets forordning (EF) nr. 2100/94 af 27.7.1994 om EF-sortsbeskyttelse (EFT L 227, s. 1).
   
      (2)  Kommissionens forordning (EF) nr. 1239/95 af 31.5.1995 om gennemførelsesbestemmelser til Rådets forordning (EF) nr. 2100/94 om EF-sortsbeskyttelse (EFT L 121, s. 37).